[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000004", "text": "Dywedodd Rhun ap Iorwerth AC: \u201cMae\u2019r gwaith mae Nyrsys Marie Curie yn ei wneud i gefnogi a gofalu am bobl sydd a\u0302 salwch terfynol yn wirioneddol anhygoel. Rydw i\u2019n falch o gael cefnogi ymgyrch yr elusen i wneud yn siw\u0302r nad yw pobl y mae angen gofal lliniarol arnyn nhw yn colli\u2019r cyfle ar yr adeg y mae angen y gofal hwnnw arnyn nhw fwyaf.\u201d"}, {"text_idx": "#000005", "text": "Mae\u2019r ymgyrch hon ar waith o ganlyniad i gyhoeddiad Marie Curie mai dim ond hanner y bobl dros 50 oed yng Nghymru \u2013 sy\u2019n 1.2 miliwn o bobl \u2013 sy\u2019n hyderus y byddan nhw\u2019n cael y gofal y mae ei angen arnyn nhw tua diwedd eu bywydau."}, {"text_idx": "#000006", "text": "Ar hyn o bryd, mae un person ym mhob pedwar yn colli\u2019r cyfle i gael gofal lliniarol gan nad yw eu hanghenion yn cael eu cyfeirio at y gwasanaethau cywir. Mae Marie Curie yn galw ar Lywodraeth Cymru i adeiladu ar y gwaith da sydd wedi cael ei wneud eisoes i wella gofal lliniarol a gofal diwedd oes o ansawdd uchel i bawb sydd a\u0302 salwch terfynol."}, {"text_idx": "#000007", "text": "Mae Rhun ap Iorwerth hefyd wedi addo helpu i sicrhau bod unrhyw etholwr sydd a\u0302 salwch terfynol yn gwybod pa wasanaethau sydd ar gael a pha fudd-daliadau y mae ganddyn nhw\u2019r hawl i\u2019w cael, a bydd yn cydweithio a\u0302 gwasanaethau lleol y GIG i wella ansawdd gofal lliniarol a\u2019r mynediad ato i\u2019r bobl y mae ei angen arnyn nhw."}, {"text_idx": "#000008", "text": "Yn ardal Ynys Mo\u0302n mae gan Marie Curie tua 15 o Nyrsys yn gweithredu un gwasanaeth i sicrhau bod pobl sy\u2019n byw a\u0302 salwch terfynol yn cael y gofal a\u2019r gefnogaeth y mae eu hangen arnyn nhw. Fel arfer, mae Nyrsys Marie Curie yn darparu gofal dros nos rhwng 10pm a 7am."}, {"text_idx": "#000010", "text": "Os oes gennych chi neu rywun sy\u2019n agos atoch chi salwch terfynol, gallwch ffonio Llinell Gymorth Marie Curie ar 0800 090 2309 ddydd Llun i ddydd Gwener rhwng 9am a 5pm neu ewch i .uk/help. Hefyd, gallwch rannu profiadau a siarad a\u0302 phobl sydd mewn sefyllfa debyg i chi ar gymuned Marie Curie ."}, {"text_idx": "#000013", "text": "\u201cNid problem tymhorol ydi'r pwysau ar ein GIG - ..."}]